**Приложение № 4** към чл. 8а, ал. 1

*от Наредба за условията и реда за извършване на екологична оценка на планове и програми (Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)*

ДО

ДИРЕКТОРА НА РИОСВ ПЛОВДИВ

ИСКАНЕ

за преценяване на необходимостта от извършване на екологична оценка (ЕО)

от Атанас Генов Балкански – Кмет на Община Съединение

(име, фирма, длъжност)

УВАЖАЕМИ Г-Н ДИРЕКТОР,

Моля да ми бъде издадено решение за преценяване на необходимостта от екологична оценка на **Програма за управление на отпадъците на община Съединение за периода 2021-2027 г. ,**

**/ПУО община Съединение 2021-2027 г./**

(наименование на плана/програмата)

Във връзка с това предоставям следната информация по **чл. 8а, ал. 1** от Наредбата за условията и реда за извършване на екологична оценка на планове и програми:

1. Информация за възложителя на плана/програмата (орган или оправомощено по закон трето лице):

2. Обща информация за предложения план/програма

а) Основание за изготвяне на плана/програмата - нормативен или административен акт

**Програмата за управление на отпадъците на община Съединение за периода 2021-2027 г.**

се разработва в съответствие с нормативните изисквания на чл. 52 от Закона за управление на отпадъците(ЗУО), във връзка с чл. 15, ал. 1, т. 3, чл. 57 и чл. 59 от Закона за опазване на околната среда(ЗООС).

Обхватът и съдържанието на Програмата са в съответствие и с Методическите указания за разработване на общински програми за управление на отпадъците, издадени на основание чл.54, ал.10 от ЗУО, утвърдени със Заповед № РД-211/31.03.2015 г. на Министъра на околната среда и водите.

б) Период на действие и етапи на изпълнение на плана/програмата

**Времевия обхват на Програма за управление на отпадъците на община Съединение е за периода 2021-2027 г.**

в) Териториален обхват (транснационален, национален, регионален, областен, общински, за по-малки територии) с посочване на съответните области и общини

Програма за управление на отпадъците на община Съединение, разглежда цялата територия включена в административните граници на община Съединение и в тази връзка има локален – общински обхват.

г) Засегнати елементи от Националната екологична мрежа (НЕМ)

Защитени зони като част от европейската екологична мрежа НАТУРА 2000

ЗЗ BG0002086 „Оризища Цалапица” за опазване на дивите птици, обявена със Заповед № РД-368 от 16.06.2008 г., бр. 56/2008 на Държавен вестник 2-1-2086-368-2008

ЗЗ BG0002010 „Язовир Пясъчник” за опазване на дивите птици, обявена със Заповед № РД-574 от 08.09.2008 г., бр. 85/2008 на Държавен вестник 2-1-2010-574-2008

ЗЗ BG0000444 „Река Пясъчник”за опазване на природните местообитания и на дивата флора и фауна, Решение № 122 от 02.03.2007 г., бр. 21/2007 на Държавен вестник 2-2-444-122-2007.

ЗЗ BG0001039 „Попинци”  за опазване на природните местообитания и на дивата флора и фауна, обявена с Решение № 611 от 16.10.2007 г., бр. 85/2007 на Държавен вестник 2-2-1039-611-2007.

Съгласно Закона за биологичното разнообразие са обявени за защитени следните вековни дървета:

* **Летен дъб /Събев дъб/**, (местност ”Събев дъб”, североизточно от града) – дървото се намира в землището на гр. Съединение, възраст – около 200 г., височина – 21м., обиколка на ствола – 5м, обявено със заповед № РД-296/14.11.1999 г.

Изпълнението на програмата няма вероятност да окаже значително отрицателно въздействие върху Защитена зона „Оризища Цалапица” с код BG0002086, Защитена зона „Язовир Пясъчник” с код BG0002010, ЗЗ „Река Пясъчник” с код BG0000444 и ЗЗ с код BG0001039 „Попинци”, както и върху попадащото в землището на гр. Съединение вековно дърво – летен дъб, обявено със заповед № РД-296/14.11.1999 г.

д) Основни цели на плана/програмата

Основни цели на програмата:

Генерална цел: Ефективна и устойчива система за управление на отпадъците, предлагаща икономически достъпни и качествени услуги, в съответствие с екологичното законодателство, националната политика и стратегията за развитие на община Съединение за ограничаване на вредното въздействие на отпадъци върху околната среда и човешкото здраве.

Стратегическите цели, чието постигане през периода на Програмата ще допринесе за изпълнението на генералната цел, са:

Стратегическа цел 1: Намаляване на вредното въздействие на отпадъците, чрез предотвратяване образуването им и насърчаване на повторното им използване;

Стратегическа цел 2: Увеличаване на количествата на рециклираните и оползотворени отпадъци, което да намали риска за населението и околната среда от депонирането им;

Стратегическа цел 3: Управление на отпадъците, което гарантира чиста и безопасна околна среда;

Стратегическа цел 4: Превръщане на обществеността в ключов фактор при прилагане йерархията на управление на отпадъците.

За всяка от стратегическите цели са разработени оперативни цели, които са пряко съотносими към съответната стратегическа цел, т.е. допринасят за нейното постигане. За разлика от стратегическите цели, оперативните могат да бъдат краткосрочни и средносрочни.

Общинската програма за управление на отпадъците на Община Съединение, включва следните стратегически цели и подпрограми за достигане на всяка от тези цели:

* Подпрограма за предотвратяване образуването на отпадъци
* Подпрограма за разделно събиране и изпълнение на целите за подготовка за повторна употреба и за рециклиране на битовите отпадъци най-малко от хартия и картон, метали, пластмаса и стъкло

• Подпрограма за разделно събиране и постигане на целите за биоразградимите битови отпадъци в т.ч. за биоотпадъците

• Подпрограма за изпълнение на изискванията и целите за рециклиране и оползотворяване на строителни отпадъци

• Подпрограма за предотвратяване и намаляване на риска от депонирани отпадъци

• Подпрограма за информационно осигуряване, запазване и подобряване на административния капацитет на общината по управление на отпадъците

• Подпрограма за прилагане на разяснителни кампании и информиране на обществеността по въпросите на управление на отпадъците

Подпрограмите съдържат както инвестиционни мерки, така и неинвестиционни мерки. Инвестиционните мерки включват основно изграждането на инфраструктура в т.ч.: инсталации за предварително третиране на битови отпадъци с цел оползотворяване на битовите отпадъци и предотвратяване на емисиите на парникови газове; инсталации за компостиране/анаеробно разграждане; закупуване и инсталиране на компостери за домашно компостиране; закупуване на съдове и транспортни средства за разделно събиране и транспортиране на биоотпадъци и др.

е) Финансиране на плана/програмата (държавен, общински бюджет или международни програми, други финансови институции)

За изготвяне на Инвестиционната програма се вземат в предвид възможностите на общината за финансиране на дейностите по управление на отпадъците.

Финансирането на дейностите по събиране, транспортиране и депониране на битовите отпадъци, почистване на обществени места, почистване на незаконни сметища се поема от общинския бюджет чрез приходите от такса „битови отпадъци".

Осигуряването на финансови средства за големи инвестиционни проекти в областта на управлението на отпадъците ще се търсят чрез външно финансиране от структурните и кохезионни фондове на ЕС, чрез Оперативните програми или други финансиращи организации.

Инвестиции, свързани с проекти, като например за въвеждане на фамилно компостиране и други малки проекти с образователна цел могат да се финансират от ПУДООС.

През плановия период ще се търсят възможности за привличане на инвестиции от частния сектор под формата на Публично-частно партьорство по отношение изграждане на инфраструктура за събиране и оползотворяване на строителни и биоразградими отпадъци, както и за изграждане на инсталации за сепариране.

ж) Срокове и етапи на изготвянето на плана/програмата и наличие (нормативно регламентирано) на изискване за обществено обсъждане или друга процедурна форма за участие на обществеността

Процесът на разработване на общинската план/програма за управление на отпадъците условно може да се раздели на три фази – предварителна подготовка, анализ на настоящото състояние и същинско планиране на целите и мерките за бъдеще. Съгласно методическите указания на МОСВ, етапите при разработване на общинските програми за управление на отпадъците са:

Предварителна подготовка – включва събиране на наличната и на допълнителната информация, систематизиране и анализ на пълнотата и качеството на информацията, необходима за изготвяне на анализите на съществуващата ситуация и прогнози за количества отпадъци.

Изготвяне и анализи на състоянието на управлението на отпадъците на общинско ниво и прогнози за развитие в периода до 2027 г. За да се оценят съществуващите системи за управление на отпадъците е направен анализ на събраните данни и информация от етап 1 в следните аспекти:

Анализ на действащите на нормативните документи в областта на управление на отпадъците на национално ниво като основа на разработване на стратегически документи и определяне на приоритетите за следващия програмен период. Целта на анализа е да се отразят промените в нормативната база и фактическите условия за постигане на устойчиво управление на отпадъците, които са от компетенциите на общините.

Анализ на отпадъците включително по потоци отпадъци, чиито управление е от компетенциите на общината. Основната цел е да се определи общото количество на генерираните отпадъци на територията на общината и съответно нормата на натрупване на един жител, което да е основа на изготвяне на прогнозите.

Анализ на инфраструктурата за управление на отпадъци – Оценява се настоящата ситуация по отношение на осигуряване на общината на инфраструктура за управление на отпадъци от домакинствата. Определя се необходимостта от изграждане на допълнителна инфраструктура за подобряване на услугите и постигане на целите за рециклиране и оползотворяване.

Анализ на институционалния капацитет в сферата на управлението на отпадъците, с акцент върху контролните функции.

Анализ на информация за замърсени в миналото площадки за обезвреждане на отпадъци и осъществени мерки за тяхното възстановяване.

Анализ на организационните схеми за управление на отпадъците , планиране, финансиране и определяне на цени и такси за услугите.

Анализ на информационното обезпечаване на отпадъците и дейностите с отпадъци.

Изготвяне на SWOT анализ. Установяват се най-важните силни и слаби страни при управлението на отпадъците в община Съединение, както и възможност за подобряване на организационната схема.

Включените в Програмата цели и мерки и дейности за тяхното постигане са разработени въз основа на подробни анализи на текущото състояние за управление на отпадъците в община Съединение, изводите от тях и прогнозите за отпадъците. В обхвата на настоящата Програма попадат дейностите, свързани с формираните на територията на община Съединение отпадъци, изведени и приоритизирани на база идентифицираните проблеми, които общинското ръководство трябва да реши, за да се постигне екологосъобразното им управление.

Програмата разглежда процесите от образуването на отпадъците до тяхното крайно обезвреждане, а именно:

* видът на отпадъците и тяхното образуване;
* количества и характеристика на отпадъците;
* начин на събирането и използвани съдове;
* транспортиране и използвана техника;
* рециклиране и оползотворяване;
* обезвреждане на отпадъците.

В рамките на Програмата за управление на отпадъците на територията на община Съединение е изготвен анализ на съществуващото състояние по отношение дейностите, свързани с отпадъците, на база, който са идентифицирани проблемите и са формулирани целите за периода 2021-2027 г. Разработен е План за действие, в който са посочени необходимите мерки в близка и в средно-срочна перспектива, отговорните институции и необходимите финансови средства за обезпечаване на планираните дейности.

Програмата е отворен документ, който може да бъде допълван и актуализиран при следните обстоятелства:

* промяна на нормативната уредба;
* промяна на фактическата обстановка;
* при промяна на обхвата на регионалната система;
* по препоръка на компетентните органи;
* при конкретизация на инвестиционните проекти.

Консултация с обществеността и със заинтересованите страни.

С цел осигуряване на обществен достъп и в съответствие с изискванията на чл. 52, ал. 7 от ЗУО проекта на програмата е публикуван на интернет страницата на общината, където заинтересованите страни могат да се запознаят с представения проект и в 30 дневен срок да изразят мнения и/или становища относно предвидената политика на общината за управление на отпадъците.

Провеждането на предвидените комуникационни събития е съобразено с актуалната епидемична обстановка в страната и действащите към конкретния момент мерки за безопасност.

Провеждане на процедура за преценка необходимостта от екологична оценка и оценка за съвместимост с предмета и целите на опазване на защитените зони в съответствие с изискванията на ЗООС и ЗБР.

Приемане на програмата от общински съвет.

3. Информация за органа, отговорен за прилагането на плана/програмата

Органа отговорен за прилагането на Програмата за управление на отпадъците на община Съединение за периода 2021-2027 г.е Кметът на общината. Съгласно изискванията на чл. 52, ал. 9 от ЗУО Кметът на общината информира ежегодно в срок до 31 март общинския съвет за изпълнението на програмата през предходната календарна година.

4. Орган за приемане/одобряване/утвърждаване на плана/програмата

Съгласно чл. 52, ал. 8 от ЗУО, общинската програма за управление на отпадъците се приема от Общински съвет гр. Съединение.

5. (не е задължително за попълване)

Моля да бъде допуснато извършването само на екологична оценка (ЕО)/В случаите по чл. 91, ал. 2 от Закона за опазване на околната среда (ЗООС), когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС поради следните основания (мотиви):

………………………………………………………………………………………………………..........………………………………………………………………………………………………………..........Приложение:

А. Информация по чл. 8а, ал. 2 от Наредбата за условията и реда за извършване на екологична оценка на планове и програми:

1. Характеристика на плана/програмата относно:

а) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 към ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия:

При изпълнението на всички цели, имащи характер на инвестиционни намерения в Програмата за управление на отпадъците на община Съединение за периода 2021-2027 г., които попадат в обхвата на ЗООС и поднормативните актове към него, ще бъдат спазени всички необходими процедури по съгласуване и издаване на ОВОС или преценка за необходимостта от ОВОС още на етапа на кандидатстване за финансиране по съответната програма.

б) мястото на предлагания план/програма в цялостния процес или йерархия на планиране и степен, до която планът/програмата влияе върху други планове и програми:

Програмата за управление на отпадъците на община Съединение за периода 2021-2027 г. е разработена в координация както с национални така и с общински програмни документи като са отразени спецификите, приоритетите и потребностите на общината в сферата на управлението на отпадъците.

Като елемент от системата за планиране на развитието на общината за периода до 2027 г., Програмата за управление на отпадъците на община Съединение е синхронизирана и съобразена с ключови общински програмни документи:

План за интегрирано развитие на Община Съединение за периода 2021-2027 г. , който определя рамката за развитие на общината до 2027 г., като интегрира икономическите, социалните, екологичните и инфраструктурните аспекти на желания устойчив и балансиран растеж на територията на общината, като дефинира стратегически и специфични цели, приоритети и мерки. Програмата за управление на отпадъците 2021 2027 г. да е в подкрепа на изпълнение на **Стратегическа цел 3: Подобряване на екологичната инфраструктура** Приоритет 11: Мярка 6: „Оптимизира събирането и третирането на отпадъци и внедряване на съвременни технологии за разделно събиране, предварително третиране, компостиране на биоразградимите отпадъци, с цел повишаване на количествата рециклирани отпадъци и стимулиране на повторната употреба“ и Мярка 7: „Приоритетна рекултивацията на депата за битови отпадъци, които не отговарят на нормативните изисквания“.

в) значение на плана/програмата за интегрирането на екологичните съображения, особено с оглед насърчаването на устойчиво развитие:

С реализацията на Програмата за управление на отпадъците на община Съединение за периода 2021-2027 г. са отчетени общите принципи за опазване на околната среда като предпазни мерки и насърчаване на устойчиво развитие, техническа осъществимост и икономическа приложимост, опазване на ресурсите, както и въздействието върху човешкото здраве.

г) екологични проблеми от значение за плана/програмата:

Изпълнението на заложените мерки в Програмата за управление на отпадъците на община Съединение за периода 2021-2027 г. на територията на община Съединение ще осигури резултати водещи до подобряване състоянието на околната среда в общината- Предотвратяване на образуването на отпадъци; Увеличаване на количествата рециклирани и оползотворени отпадъци; Управление на отпадъците, което гарантира чиста и безопасна околна среда; Подобряване информираността и участието на населението и бизнеса, относно дейностите по управление на отпадъците;

д) значение на плана/програмата за изпълнението на общностното законодателство в областта на околната среда:

Разработена в съответствие с националната законодателна рамка, ***Програмата за управление на отпадъците на Община Съединение 2021-2027г.*** включва цели и мерки, които допринасят за постигане на националните и регионалните цели за развитие и в частност за управление на отпадъците.

е) наличие на алтернативи:

Програмата за управление на отпадъците на община Съединение за периода 2021-2027 г. предвижда мерки и дейности по управление на отпадъците, целящи изпълнението на задълженията на кмета на общината, регламентирани със Закона за управление на отпадъците и подзаконовите нормативни актове по прилагането му.

2. Обосновка на конкретната необходимост от изготвянето на плана/програмата:

**Програмата за управление на отпадъците на община Съединение за периода 2021-2027 г.**

се разработва в съответствие с нормативните изисквания на чл. 52 от Закона за управление на отпадъците(ЗУО), във връзка с чл. 15, ал. 1, т. 3, чл. 57 и чл. 59 от Закона за опазване на околната среда(ЗООС).

Обхватът и съдържанието на Програмата са в съответствие и с Методическите указания за разработване на общински програми за управление на отпадъците, издадени на основание чл.54, ал.10 от ЗУО, утвърдени със Заповед № РД-211/31.03.2015 г. на Министъра на околната среда и водите.

3. Информация за планове и програми и инвестиционни предложения, свързани с предложения план/програма:

Като елемент от системата за планиране на развитието на общината за периода до 2027 г., Програмата за управление на отпадъците на община Съединение е синхронизирана и съобразена с ключови общински програмни документи:

План за интегрирано развитие на Община Съединение за периода 2021-2027 г. , който определя рамката за развитие на общината до 2027 г., като интегрира икономическите, социалните, екологичните и инфраструктурните аспекти на желания устойчив и балансиран растеж на територията на общината, като дефинира стратегически и специфични цели, приоритети и мерки. Програмата за управление на отпадъците 2021 2027 г. да е в подкрепа на изпълнение на **Стратегическа цел 3: Подобряване на екологичната инфраструктура** Приоритет 11: Мярка 6: „Оптимизира събирането и третирането на отпадъци и внедряване на съвременни технологии за разделно събиране, предварително третиране, компостиране на биоразградимите отпадъци, с цел повишаване на количествата рециклирани отпадъци и стимулиране на повторната употреба“ и Мярка 7: „Приоритетна рекултивацията на депата за битови отпадъци, които не отговарят на нормативните изисквания“.

При изпълнението на всички цели, имащи характер на инвестиционни намерения в Програмата за управление на отпадъците на община Съединение за периода 2021-2027 г., които попадат в обхвата на ЗООС и поднормативните актове към него, ще бъдат спазени всички необходими процедури по съгласуване и издаване на ОВОС или преценка за необходимостта от ОВОС още на етапа на кандидатстване за финансиране по съответната програма.

4. Характеристики на последиците и на пространството, което е вероятно да бъде засегнато, като се отчитат по-специално:

а) вероятността, продължителността, честотата и обратимостта на последиците:

Програмата за управление на отпадъците на община Съединение за периода 2021-2027 г. е с пряка екологична насоченост. Постигането на заложените цели и изпълнението на предвидените мерки и дейности са свързани с подобряване управлението на отпадъците в общината. Това ще има положително отражение по отношение на всички компоненти и фактори на околната среда, както и върху човешкото здраве. По вид очакваното въздействие е пряко, положително с висока степен на значимост. По характер въздействието от изпълнението на ПУО може да се определи като продължително и дълготрайно.

Продължителност – по време обхвата на действие е до 2027 г.

б) кумулативните въздействия:

Положителен кумулативен ефект от изпълнението на други общински планове и програми, предвиждащи дейности за подобряване управлението на отпадъците в общината.

в) трансграничното въздействие:

Не се очакват трансгранични въздействия.

г) рисковете за човешкото здраве или околната среда, включително вследствие на аварии, размер и пространствен обхват на последствията (географски район и брой население, които е вероятно да бъдат засегнати)

ПУО (програмата за управление на отпадъците)

Е съобразена с всички законови и нормативни изисквания като в същото време са отчетени общите принципи за опазване на околната среда като предпазни мерки и устойчивост, техническа осъществимост и икономическа приложимост, опазване на ресурсите. ПУО е стратегически документ насочен към ограничаване на вредното въздействие на отпадъците върху околната среда и човешкото здраве.

д) очакваните неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 от ЗООС:

Не се очакват.

е) величината и пространственият обхват на въздействията (географски район и брой на населението, които е вероятно да бъдат засегнати):

ПУО на община Съединение за периода от 2021-2027 г. обхваща цялата територия, включена в административните граници на общината с обща площ от 298 кв. км. и население 9 447 души към 31.12.2019 г., по данни на НСИ.

ж) ценността и уязвимостта на засегнатата територия (вследствие на особени естествени характеристики или на културно-историческото наследство; превишението на стандартите за качество на околната среда или пределните стойности; интензивно земеползване):

ПУО на община Съединение за периода от 2021-2027 г. и предвидените в него дейности не засягат регистрирани паметници на културно-историческото наследство. Не е установено превишение на стандартите за качество на околната среда и пределните стойности на територията на община Съединение.

з) въздействието върху райони или ландшафти, които имат признат национален, общностен или международен статут на защита:

С прилагането на програмата не се очаква въздействие върху райони или ландшафти, които имат признат национален, общностен или международен статут на защита.

5. Карта или друг актуален графичен материал на засегнатата територия и на съседните ѝ територии, таблици, схеми, снимки и други - по преценка на възложителя, приложения:

В представения електронен носител вариант на ПУО на община Съединение за периода 2021-2027 г. са налични карти и схеми, показващи обхвата на засегната територия и съседните ѝ територии.

6. Нормативни изисквания за провеждане на наблюдение и контрол по време на прилагане на плана или програмата, в т.ч. предложение на мерки за наблюдение и контрол по отношение на околната среда и човешкото здраве:

Член 52 от ЗУО поставя рамкови изисквания към разработването на програми за управление на отпадъците от общините, като поставя и следните най-общи изисквания по отношение на наблюдението, отчета и контрола на програмата:

* Програмата се актуализира при промяна във фактическите и/или нормативните условия;
* Кметът на общината информира ежегодно в срок до 31 март общинския съвет за изпълнението на програмата през предходната календарна година.

Наблюдението на изпълнението на Програма за управление на отпадъците на община Съединение2021-2027г. е процес на системно събиране и анализ на информация, относно хода на изпълнение на включените в програмата мерки. За всяка мярка или група от мерки в отделните подпрограми към програмата са посочени очаквани резултати от изпълнението й, както и индикатори за текущо изпълнение и целеви индикатори.

Орган за контрол по изпълнение на програмата е общинският съвет. Кметът на общината информира ежегодно общинския съвет и обществеността за изпълнението на програмата през предходната календарна година. За целта той изготвя *Отчет за изпълнение на Програмата за управление на отпадъците* през съответната година, който се представя в срок до 31 март

7. Информация за платена такса и датата на заплащане.

Приложено платежно нареждане за платена такса – 400 лв.

Б. Електронен носител - 1 бр.

 Желая решението да бъде издадено в електронна форма и изпратено на посочения адрес на електронна поща.

х Желая да получавам електронна кореспонденция във връзка с предоставяната услуга на посочения от мен адрес на електронна поща.

х Желая решението да бъде получено чрез лицензиран пощенски оператор.

Дата: …………………… Възложител: ……………………..

Атанас Балкански

Кмет на община Съединение